৷৷ ইত্তেফাক রিপোর্ট ৷৷  বিএনপির সাবেক এমপি এভভোকেট মোঃ নাদিম মোস্তফা তার প্রতিনিধির মাধ্যমে মঙ্গলবার দুর্নীতি দমন কমিশনে (দুদক) স্থাবর ও অস্থাবর সম্পত্তির হিসাবের  বিবরণী দাখিল করেছেন৷  তার দেয়া সম্পদ বিবরণী অনুযায়ী নাদিম মোস্তফার নিজ নামে বনানীতে ৫ কাঠার প্লট ১টি, গুলশান ৬ কাঠা ৪ ছটাকের ১টি ও পদ্মা আবাসিকে ৩.৫৯ টাকার ১টি প্লট, রাজশাহীতে ৪.২৫ একর জমি, ১টি পেট্রোল পাম্প ৩ লাখ টাকার ৪টি ব্যাংক একাউন্ট একটি পিস্তল, একটি শটগান, ২৯ লাখ ৬০ হাজার টাকার করমুক্ত একটি জীপ, ১ কোটি ১০ লাখ টাকার কনস্ট্রাকশন সামগ্রী, ৪০ হাজার টাকার স্বর্ণালংকার ও ২ লাখ টাকার ইলেকট্রনিক সামগ্রী রয়েছে৷ তার স্ত্রীর নামে ৪১ লাখ টাকা মূল্যের একটি জীপ, ২৩ লাখ টাকা মূল্যের দুইটি প্রাইভেট কার, ২ লাখ ২০  হাজার টাকার স্বর্ণালংকার, ১ লাখ টাকা মূল্যের ইলেকট্রনিক্স সামগ্রী রয়েছে৷ এছাড়া ১ লাখ টাকার সঞ্চয়পত্র ও ১ লাখ ১০ হাজার টাকার ৮টি ব্যাংক হিসাব দেখানো হয়েছে৷